Խընըգ

Խընըգ, Գընըգ, գյուղաքաղաք Թուրքիայում, Իզմիրի վիլայեթում, Պեշիկթաշ լեռան ստորոտում։ XX դարի սկզբին ուներ մոտ 1200 տուն բնակիչ, որից 117-ը՝ հայ, 250-ը՝ հույն, մնացածը՝ մուսուլմաններ։ Բնակիչները զբաղվում էին բամբակի, ափիոնի, հացահատիկի, բանջարեղենի մշակությամբ, անասնապահությամբ, մեղվաբուծությամբ, առևտրով, արհեստներով։ Խընըգում կային բամբակի մշակման երկու գործարան, կամարակապ հայկական եկեղեցի (Ս. Աստվածածին), արական և իգական վարժարաններ (Հայկազյան և Վարուհյան)։ Հայերը տեղահանվել են 1922 թվականին։

Կատեգորիա:Արևմտյան Հայաստանի գյուղեր